WIIK คว้า 100 คะแนนเต็ม สะท้อนองค์กรคุณภาพ
สมาคมส่งเสริมผู้ลงทุนไทยฯประเมิน WIIK เต็ม 100 คะแนน ในการจัดประชุม AGM Meeting ปี 2565 สะท้อนความเป็นองค์กรคุณภาพ
สมาคมส่งเสริมผู้ลงทุนไทยฯประเมิน WIIK เต็ม 100 คะแนน ในการจัดประชุม AGM Meeting ปี 2565 สะท้อนความเป็นองค์กรคุณภาพ
19 ส.ค. 2565

นายวิบูลย์ แสงวิทยานนท์ ประธานเจ้าหน้าที่บริหาร บริษัท วิค จำกัด (มหาชน) หรือ WIIK เปิดเผยว่า ในส่วนของการประชุมสามัญผู้ถือหุ้น บริษัทฯ มุ่งเน้นและให้ความสำคัญในด้านการกำกับดูแลกิจการที่ดี ดำเนินธุรกิจอย่างโปร่งใส ปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน ตลอดจนพัฒนาประสิทธิภาพในการจัดประชุมผู้ถือหุ้นในทุกปี
ทั้งนี้ด้านการปฏิบัติงาน บริษัท ฯ มีแผนที่จะร่วมมือกับผู้ถือหุ้นใหญ่ในการพัฒนาผลิตภัณฑ์ท่อประเภทใหม่ และขยายไลน์การผลิตท่อ HDPE ที่มีผู้ผลิตน้อยรายด้วยความจำกัดด้านทักษะและเทคโนโลยี ซึ่งมีความต้องการในตลาดสูง ปัจจุบันบริษัทฯมีงานที่จะทยอยส่งมอบให้กับลูกค้าอย่างต่อเนื่อง ราว 888.76 ล้านบาท รวมถึงเตรียมเข้าประมูลในโครงการใหม่ๆ ทั้งของรัฐบาลและเอกชน และมีแผนขยายการตลาดไปยังต่างประเทศอีกด้วย